આના બદલે અગાઉની પરંપરા મુજબ તંત્ર દ્વારા સમીક્ષા બેઠકના અંતે પ્રિમોન્સૂન પ્લાનની જૂની અખબારી યાદીને ફક્ત ‘નવા’ મેયરના નામ સાથે પ્રસિદ્ધ કરાશે. આ વખતે પણ ઈજનેર વિભાગ અને કોન્ટ્રાક્ટરોની ‘મિલીભગત’થી ડિશિલ્ટિંગનાં નાટક ભજવાશે અને પ્રિમોન્સૂન એક્શન પ્લાનના ઓઠા હેઠળ મ્યુનિ. તિજોરીમાંથી આશરે દશ કરોડ રૂપિયા ગટરમાં વહી જશે તેવી ખુદ મ્યુનિ. ભાજપ કાર્યાલયમાં ચર્ચા ઊઠી છે.